Ел ике төрлө һауа майҙаны араһындағы баҫым айырмаһы арҡаһында барлыҡҡа килә. Нуль булмаған барик градиент булһа, ел юғары баҫым зонаһынан түбән баҫым зонаһына тиклем хәрәкәт итә. Әйләнеүсе планетала был градиентҡа Кориолис көсө өҫтәй. Шулай итеп, атмосфераның глобаль масштабтағы әйләнешен барлыҡҡа килтереүсе төп факторҙар булып һауа йылыныуының экваториаль һәм поляр өлкәләр араһындағы айырмаһы тора (был температураның айырмаһына һәм шуға ярашлы һауа ағымының тығыҙлығы айырмаһына килтерә, тимәк, баҫым айырмаһына ла килтерә). Ошо факторҙар һөҙөмтәһендә урта киңлектәрҙә яҡын-эргәләге райондарҙа һауа хәрәкәте изобарҙарға параллель тиерлек йүнәлтелгән геостропик елдең барлыҡҡа килтерә[4].